Buffy Sainte-Marie

Buffy Sainte-Marie, pe Beverly Sainte-Marie met Beverley Jean Santamaria he gwir anv, zo un saverez-sonioù ha kanerez stadunanat ganet d'an 20 a viz C'hwevrer 1941. Brudet eo he c'hanaouenn Bury my heart at Wounded Knee ( Douarit ma c'halon e Wounded Knee) diwar-benn lazhadeg Wounded Knee hag Up where we belong kanet gant meur a ganer all.

Abaoe penn kentañ ar bloavezhioù 1960 eo Sainte-Marie oc'h embann da gaout orinoù kanadian amerindian, eus ar bobl Cree, er Piapot Reserve, ur mirva Indianed, e Qu'Appelle Valley en Saskatchewan, Kanada. Embannet he doa ivez bezañ Emzivadez hag adverc'het gant Albert ha Winifred Sainte-Marie, kerent a bell.  Un enklask eus 2023 gant CBC News a embann gant prouennoù eo ganet hi anat e Stadoù-Unanet Amerika gant tud a orin eus Italia ha Bro-Saoz. Lod aktourien sevenadurel  hag aozadurioù amerindian a c'houlenn aboe ma vije tennet dezhi an enorioù ha prizioù rastellet ganti en ur vezañ fallerezh gouennel, betek ar fed ma oa bet degemeret er Canadian Music Hall of Fame.Abaoe eo bet tennet dezhi he Urzh eus Kanada, enor uhelañ Kanada roet d'un trevour. tennet eo bet e 2025 evel disoc'h.
 Fallaerezh 

Sainte-Marie a embann e oa hi ganet er Piapot 75, ur mirva en Qu'Appelle Valley, Saskatchewan, Kanada, eus kerent Cree.Bennett, Tony, and Valda Blundell. 1995. Cultural studies. Vol. 9, no. 1, First peoples: cultures, policies, politics. London: Routledge. pg. 111;  Bez eo bet ivez oc'h embann, pa oa hi oadet a 2 pe 3 bloaz he oa kemeret eus he familh evel lod all dre politikerezh ar Sixties Scoop—politikerezh ar gaournamant, kroget e 1951, a skrape bugale amerindian diouzh o familhoù, kumuniezhoù ha takadoù sevenadurel, da lakaat anezho da vezañ desavet e familhoù hep liamm nag orin Amerindian.

Kenderc'hel a ra hi da embann ne oar ket netra a-zivout he ganedigezh, marteze e vije bet distrujet pe erlec'hiet restroù liammet gant an aktaoù ganedigezh. En ur filmig he embann « gant karantez », « gouzout a ran piv on me, piv a garan ha piv a gar ac'hanon ».   https://www.lapresse.ca/actualites/chroniques/2023-10-30/le-vrai-du-faux-de-buffy-sainte-marie.php
 Notennoù ha daveennoù 

Rummad:Kanerezed SUA
Rummad:Gitarourezed
Rummad:Fallaerien gouennel
Rummad:Ganedigezhioù 1941